เหมือนจะเคยได้ยินชื่อนี้อยู่บ่อยๆ แต่ก็ไม่เคยได้ลองสักที  วันก่อนได้ไปทำธุระแถวบางบัวทอง แล้วเค้าชวนทานก็ทานค่ะ ไปกัน​ 5​ คน​ ราคา​คนละ​ 299​ ​บาท​ ไม่รวมน้ำ​ ตอนคิดเงินได้ยินว่า 1500 ปลายๆ​  (ไม่ได้จ่ายตังค์คะไม่รู้มี ++ รึไรไม๊นะคะ แต่ประเมินจากราคา คิดว่าไม่น่าจะมีค่ะ) 

อาหาร​มีให้เลือกทั้ง หมู​ ไก่​  เนื้อวัว​ ปลาสด​ ลูกชิ้นปลา​หลายๆแบบ​ กุ้งสด​ ผักมากมายหลายอย่าง 

สำหรับเราที่แปลกคือ น้ำจิ้ม​ คนที่ไปด้วยเค้าสอนวิธีทาน คือให้ใส่กระเทียม พริก​สับ​ ต้นหอม​ ลงในถ้วยน้ำจิ้มที่ทางร้านเตรียมมาให้ ซึ่งรสชาติแปลกๆเหมือนมีซีอิ้วขาว ผสมน้ำตาลหวานๆ และกลิ่นน้ำส้มสายชูออกหวานๆเปรี้ยวๆ ลวกแล้วก็มาจิ้มในถ้วยนี้ แล้วทาน​  

พวกเนื้อหมู  เนื้อไก่​  เนื้อวัว​ คุณภาพดีเชียวค่ะ​ กุ้งสด​ ปลาสด​ ผักสด ไม่น่าเชื่อว่าจะได้กำไรจากราคา 299​ บาท

การบริการ​ขลุกขลัก​เล็กน้อยในตอนต้น เพราะพนง.aec ทั้งร้านคนอื่นๆฟังไม่เข้าใจกัน  สำหรับเราค่อนข้างชิน เลยเป็นล่ามแปลไทย(เพี้ยนๆ) ให้เป็นไทยอีกที ก็เลยหมดปัญหา บริการดี​ คอยมาถามว่าอยากได้อะไรเพิ่มไม๊เวลาจานว่าง​ มาเก็บจานเปล่าออกให้เรื่อยๆ 

????????????ทางร้านไม่รับบัตรเครดิตนะคะ เห็นคนจ่ายจะจ่ายผ่านบัตรในตอนแรก แต่เค้าไม่รับ ????????????

ถ้าได้ผ่านมาแถวนี้ลองแวะทานดูนะคะ สต.คิดว่าคุ้มค่าดีค่ะ อร่อยพอได้อยู่ค่ะ